Referat fra bestyrelsesmøde i Vedbæk sejlklub 
Mandag 20. april 2026 planlagt til 18.00-20.00 (afsluttet kl. 21.00)
 
 
Dagsorden
1. Godkendelse af dagsorden samt valg af referent
2. Kort opdatering fra formanden
3. Kort opdatering fra afdelingerne (kun væsentlige punkter):
· Kølbåd
· Optimist/Jolle
· Surf, SUP & Beachvolley
4. Kort opdatering vedr. økonomi
5. Kort opdatering vedr. fondsansøgninger
6. Kort opdatering vedr. klubhus
7. Væsentlige prioriteter/projekter:
· Forretningsorden
· Status estimat 1 og økonomistyring for 2026
· Dokumentarkiv i ForeningsLet
· Standerhejsning 25. april
· Politik vedr. udlejning klubhus
· VS 75 års fødselsdag
· Nyt regnskabssystem (digital platform)
· Dialog med kommunen vedr. forøget refusion af havnepenge
· Tilgang til opsparing fremadrettet (pr. afdeling og samlet set)
· Fremadrettet regnskabspraksis inkl. afskrivninger
· Kontingentforhøjelse (principmodel)
8. Eventuelt
9. Næste møde
 
 
Tilstede: Thomas Tuxen, Søren Andersen, Mads Hedegaard, Paula Høiby, Claus Haagen Henriksen, Jan Zeuthen, 
Fraværende: Nataline d’Otrante, Carl Orbesen, Mads Hansen, Stefan Andersen 
 
Materiale fremsendt forud for mødet:
· Forretningsorden for bestyrelsen
· Kontingentforhøjelse (principmodel)
· Regnskab pr 10.04.2026

Ad 1) Godkendelse af dagsorden og valg af referent 
Dagsordenen blev godkendt og Paula blev valgt som referent.

Søren sendte dokumentation om bestyrelsen til Rudersdal Kommune til bestyrelsesmedlemmernes underskrift.

Thomas delte præsentationsslides ud og orienterede om at de ligger på Foreningslets dokumentarkiv.


Ad 2) Kort opdatering fra formanden
Thomas gave en kort status på:
· udfaldet på afholdte ekstraordinære generalforsamling om valg af formand, hvor Thomas blev valgt.
· antallet af medlemmer, herunder indhentning af udestående betalinger af kontingent (jf. præsentationsslides til mødet)
Dynamikken i indmeldelse og udmeldelse blev kort drøftet og det blev drøftet at der ligger data i Foreningslet, som kan analyseres, såfremt nogen skulle have tid og lyst til det. 
Action: Hver afdelingsleder skal følge op på fremsendte rykkere efter ”rykker nr. 3.

Ad. 3) Kort opdatering fra afdelingerne (kun væsentlige punkter):

· Kølbåd
Mads Hedegaard gav en kort opdatering. Klargøring af både er i gang. Kapsejladsskole er i gang med at blive afholdt med J-bådene. Sejlerskolen er ved at være fuldt booket (ca. 30 deltagere) og der kommer nok også en international båd i år (udenlandske deltagere). Der er søgt om refusion af bådpladser hos havnen og afventer svar. Der kører kampagner på tilmelding til J-bådene og H-bådene. Mads orienterede om at der bliver gastebetaling for deltagelse i H-både for at se om det kan skabe interesse for at købe en licens til bådene. Claus berettede at vinter-arrangementerne er nu afsluttet med stor tilslutning (ca. 200 deltagere ialt). Sommersæsonen er startet og der er eksempelvis planlagt standerhejsning, fællestur til Landskrona, fredagsbar, Hven Rundt, afriggerfest mv. Det er stadig under afklaring om Vedbæk Cup kan afholdes og der er fortsat behov for en tovholder samt frivillig arbejdskraft og funding. 
Action: Det blev foreslået også at søge kommunen om bådpladsrefusion.

· Optimist/Jolle
Ingen orientering fra Mads Hansen, da han ikke deltog på mødet. 
Action: Mads bedes give status på salg af RIB til næste bestyrelsesmøde.

· Surf, SUP & Beachvolley
Thomas orienterede om afholdt forårsrengøring. Der er også godt gang i surf-akviteterne og der er så småt gang i tilmelding til wingfoil kursus. Traditionelt kræver det at sæsonen starter for at vejret er varmere og tilmeldingerne kommer ind. Der er også lavet tiltag for at uddanne unge surf-trænere, så vi får dem rekrutteret tidligt. Der er også inviteret til wingfoil intro-weekend til de unge alder 10-17 med funding fra Hempel Fonden for at muliggøre gratis deltagelse. Paula orienterede om, at banerne er sat op og aften-træningshold fyldt ud og eftermiddagshold også næsten fyldt helt ud. Sommer camp i uge 27 bliver aflyst fordi der ikke kan findes trænere men sommer camp uge 32 fastholdes og der er fundet trænere. Der er også planlagt sommercamp for udsatte børn med DGI den 29-30. juli (onsdag/torsdag) og der er fundet ungdomstrænere på tværs af beachvolley og surf ud over at Paula vil være til stede. Derudover er DM 40/50+ i gang (15. august) med at blive planlagt og klubhuset er booket.

Ad 4) Kort opdatering vedr. økonomi
Søren har sendt opdateret regnskab rundt. 

Thomas orienterede om at der er justeret på strukturen i regnskabet så aktiviteter samles under de respektive afdelinger, og man således lettere kan orientere sig i regnskabet.

Søren supplerede at der er kommet flere indtægter til siden sidst udsendte regnskab fra 10.4.2026.

De fleste kontingenter er kommet ind. Thomas gennemgik overblik over fordelingen på debitorer på tværs af afdelingerne. Thomas sender fortsat rykkere ud og restanter efter 3. rykker skal kontaktes af deres afdelingsansvarlige  i maj forinden evt. tvungen udmeldelse.

Thomas gav en kort præsentation af den nye struktur i regnskabet og orienterede om, at afskrivninger er sat ind siden sidst. Der var enighed om, at den nye struktur giver et bedre overblik.

Thomas gjorde opmærksom på kolonnen med ”Estimat 1” som blev behandlet på sidste bestyrelsesmøde. Estimat 1 genbesøges på hvert bestyrelsesmøde og fungerer reelt som det aktuelt gældende budget.

Det blev drøftet at principperne for afskrivninger skal drøftes senere på mødet. 

Der blev spurgt ind til hvornår klubben betaler for husleje og Søren orienterede om, at det sker i starten af året med hensættelser ift el, gas og vand.

Det blev drøftet, hvorvidt klubben har en bestyrelsesforsikring og Søren bekræftede, at klubben har en bestyrelsesforsikring igennem Dansk Sejlunion.

Det blev drøftet, at det er vigtigt, at der tilknyttes sigende noter til alle udlæg og betalinger via MobilePay, så vi mulighed for rigtig kontering samt god sporbarhed i regnskabet. 

Det blev drøftet, at der kan ligge flere udgifter til afriggerfesten, fordi de frivillige ikke betaler for deltagelsen. 

Det blev drøftet, at vi tilsikrer en rettidig regnskabsopfølgning i år, så det negative udfald på 2025 ikke gentages. Thomas kommenterede, at det er særligt vigtigt, at der er sorte tal i regnskabet for 2026, og at vi igen i 2027 kan kigge på straksafskrivninger som almen praksis, så det er mere gennemsigtigt hvorledes klubbens økonomi ligger.

Det blev til sidst drøftet, at det er vigtigt, at alle afdelingsledere har et stramt fokus på driftsregnskabet samt at budgettet (estimat 1) kommer til at holde.

Status fra Surf og Beachvolley er, at vurderingen er, at de nuværende estimater holder.

Status fra Kølbåd berettede, at vurderingen er, at de nuværende estimater holder.

Paula orienterede om, at der er justeret på rengøringsudgifterne.

Action: Søren kontakter Dansk Sejlunion for at få tilsendt dokumentation på bestyrelsesforsikring og herefter uploader Thomas dokumentet til dokumentarkivet i Foreningslet. Claus følger op på konsekvensen for estimater på udgifter på afriggerfesten. Mads vil gerne undersøge, om der er en revisor i klubben, der vil bistå med gratis rådgivning i efteråret i forhold til om regnskabet (korrekt angivelse af afskrivninger o.l.). Mads Hansen bedes afgive status på estimater til næste bestyrelsesmøde. Mads Hedegaard sende kontrakten med Natalia til Paula, så den kan justeres.

Ad 5) Kort opdatering vedr. fondsansøgninger
Mads Hedegaard orienterede om, at der er ved at blive søgt funding fra bl.a. Nordea til sejlaktiviteter til ældre, hvortil funding bl.a. skal gå til nye sejl og redningsudstyr.

Thomas orienterede om, at Nataline også er ved at søge funding på ca 20.000 kr.

Det blev drøftet at det er vigtigt at holde bestyrelsen orienterede om aktuelle eller planlagte fondsansøgninger, så disse koordineres på tværs af afdelingerne. 

Actions: Nataline giver status på fondsansøgninger til næste bestyrelsesmøde.

Ad. 6) Kort opdatering vedr. klubhus
Aktuelle tiltag:
· Stefan og Mads Hansen har skaffet en brugt gasgrill (denne skal lige testes med gas).
· Installation af ventilation er igangsat (Thomas følger op på det)
· Ny billigere leverandør til småanskaffelser: Justmore (Susan er ved at prøve det af)
· Vinduespudsning resten af året bliver DIY for at sparre
· Ændret rengøringsfrekvens, hvor der er skåret i vinterrengøringen (kun rengøring hver anden uge i november til marts) 
· Strammere styring/ansvar af fællesomkostninger inkl. godkendelse af udgifter 

Actions: Mads og Claus undersøger om der kan sættes kæde eller wire el.l. på nuværende grille så de ikke stjæles igen. Alle afdelingsledere spørger internt om frivillige til at pudse vinduer senere på året. Alle skal være opmærksomme på at forsøge at lægge rengøring ind i større aktiviteter (fx 1000 kr.) for at dække ekstra rengøring. 


Ad. 7) Væsentlige prioriteter/projekter:

a) Forretningsorden
Thomas gennemgik indholdet i det fremsendte udkast. Det blev diskuteret at der fortsat skal være fleksibilitet i, hvordan bestyrelsen arbejder, samt vigtigheden i at balancere klubbens drift og udvikling. Der blev spurgt ind til, hvorfor beløbet for likviditetsbeholdningen på DKK 250.000-400.000, hvilket der blev argumenteret for for at sikre et ordentligt beredskab.. Det blev igen drøftet om godkendelse af større investeringer over 50.000 skal stå i oplægget, da det kan argumenteres om beløbet indgår i afdelingernes respektive budgetter. Mads Hedegaard var ikke enig i at der skal foreligge et konkret beløb. De øvrige deltagere var ok med at det konkrete beløb fremgår. Det blev kommenteret, at Mads Blume vil se på vores IT-setup.
Action: Thomas justerer oplægget og kølbåd reflekterer over det risikobillede, der aktuelt ligger i de aktuelle bådflåde m.m. ift. potentielt uventede udgifter samt behov for opsparing. Kølbåd vurderer, om det er en ide at få udarbejdet et årshjul til Kølbåd. Thomas Tuxen rydder op i brugerstyring i Foreningslet. Thomas tilføjer Britta som J70 kontaktperson.

b) Opdateret 2026 budget (Estimat 1)
Punktet blev gennemgået tidligere på mødet.

c) Dokumentarkiv i ForeningsLet
Thomas viste dokumentarkivet i Foreningslet.
Action: Jan skal godkende invitation til Foreningslet

d) Standerhejsning 25. april
Claus orienterede om, at der er sendt invitationer ud, og det er svært at forudsige, hvor mange der reelt dukker op.
Action: Afdelingsledere distribuerer invitation i de respektive FB grupper. Thomas forbereder kort tale.

e) Politik vedr. udlejning af klubhuset
Politiken har indtil videre været at klubhuset ikke kan udlejes medmindre det er til et større aktivitets-event, som er godkendt af bestyrelsen

f) VS 75 års fødselsdag
Det er tidligere drøftet at holde et low-key og simpelt arrangement, fx til lørdag 27. juni ca. kl. 17 med fællesspisning. 
Action: Det skal drøftes igen på næste bestyrelsesmøde, og der skal etableres et udvalg. De gamle medlemmer, som har båret klubben skal fx kontaktes. Claus kontakter Line som står for fredagsbar 26. juni og hører om hun vil være med i festudvalg og skubbe fredagsbaren til lørdag.

Da mødet var gået over tid. blev følgende punkter ikke nået på mødet og tages op på næste bestyrelsesmøde.

g) Nyt regnskabssystem (digital platform)
h) Dialog med kommunen vedr. forøget refusion af havnepenge
i) Tilgang til opsparing fremadrettet (pr. afdeling og samlet set)
j) Fremadrettet regnskabspraksis inkl. afskrivninger
k) Kontingentforhøjelse (principmodel)


Ad. 8) Eventuelt
Der er nu oprettet nye Mobile Pay numre således at vi 
· MP 1 Aftenmatch (Mads Hedegaard)
· MP 2 Turudgifter (Claus)
· MP 3 Jolletræning (Mads Hansen)

Actions: Søren laver et MP til Surf og kommunikerer ud til alle om disse nye numre efter dette bestyrelsesmøde

Intet andet evt.

Ad. 9) Næste møde
Næste møde afholdes tirsdag 9. juni kl. 19:00-21:00.

